Jacoby 2NT

Jacoby 2NT היא קונבנציה (אנ') נפוצה בברידג'. באמצעות הקונבנציה מראים התאמה של לפחות תשעה קלפים בסדרת מייג'ור שהוכרזה על ידי השותף. המשיב מראה גם לפחות 12 נקודות. הקונבנציה קרויה על שמו של שחקן הברידג' האמריקאי אוסוואלד ג'קובי (באנגלית: Oswald Jacoby), שהגה אותה. לאחר הפתיחה של השותף, המשיב מכריז הכרזה לא טבעית של 2NT המחייבת למשחק מלא. בהמשך ההכרזה מבררים האם להסתפק בהכרזת משחק מלא או לבחון הכרזת סלאם. לאחר פתיחה בסדרת מייג'ור מכריז המשיב 2NT. ההכרזה מראה התאמה של 4 קלפים לפחות ו-12 נקודות או יותר ומחייבת למשחק מלא. ההכרזה השנייה של הפותח מתארת את היד שלו באופן הבא: הכרזה של סדרה אחרת בגובה 3 מראה קוצר בסדרה (קלף יחיד או חוסר). הכרזה של סדרה אחרת בגובה 4 מראה סדרה שנייה עם 4 קלפים לפחות. חזרה על סדרת הפותח בגובה 4 היא הכרזת signoff. היא מראה יד חלשה (בדרך כלל 12–14 נקודות) ורצון לשחק משחק מלא בלבד בסדרת שהוברזה. חזרה על סדרת הפותח בגובה 3 מראה יד חזקה יותר מאשר הכרזה בגובה 4. ההכרזה אינה שוללת אפשרות להכרזת סלאם כשלמשיב יש יד מתאימה. הכרזת 3NT מראה יד מאוזנת 4-3-3-3 עם 18–19 נקודות הכרזת 4NT היא שאלה על קלפי מפתח באמצעות מוסכמת בלקווד. לא משתמשים בקונבנציה זו לאחר התערבות של שחקן יריב במכרז. מהלך ההכרזה: הפותח פותח ♠1. המשיב מכריז 2NT. הפותח מכריז ♠4. המשיב קורא Pass. מהלך ההכרזה: הפותח פותח ♠1. המשיב מכריז 2NT. הפותח מכריז ♣3.ההכרזה של הפותח מראה קלף יחיד או חוסר בסדרת ה-♣. החוזה הסופי יהיה ♠6 לאחר שאלות על קלפי מפתח (קלפי A או קלפי K) בגרסה של קונבנציית בלקווד אותה משחקת השותפות. המאפיין העיקרי של Modified Jacoby הוא שהכרזת ♣3 של הפותח אחרי 2NT של המשיב מראה 12–14 נקודות. ישנן גרסאות שונות של Modified Jacoby. זוהי גרסה המומלצת על ידי לארי כהן, שמשחק אותה עם שותפו. לאחר פתיחה בסדרת מייג'ור מכריז המשיב 2NT. ההכרזה מראה התאמה של 4 קלפים לפחות ו-12 נקודות או יותר ומחייבת למשחק מלא. ההכרזה השנייה של הפותח מתארת את היד שלו באופן הבא: ♣3 - יד מינימלית (12–14 נקודות) ♦3 - יד יותר ממינימלית (15 נקודות או יותר) עם קוצר (קלף יחיד או חוסר) בסדרה אחרת ♥3 - יד יותר ממינימלית (15 נקודות או יותר) עם חלוקה 5-4-2-2 ♠3 - יד יותר ממינימלית (15 נקודות או יותר) עם שישה קלפים בסדרה שהוכרזה ללא קוצר בסדרה אחרת. 3NT - יד חזקה עם חלוקה של 5-3-3-2. מידת החוזק היא על פי הסכמה. בורב השותפויות מתאר יד עם 18–19 נקודות. 4 בסדרת המייג'ור שהוכרזה - יד גרועה במיוחד עם 12–14 נקודות. חלוקת היד היא 5-3-3-2. זוהי הכרזת signoff. 4 בסדרה אחרת - 5 קלפים בסדרה המוכרזת. מבטיח לפחות A או K בסדרה. אחר פתיחה בסדרת מייג'ור מכריז המשיב 2NT. ההכרזה מראה התאמה של 4 קלפים לפחות ו-12 נקודות או יותר ומחייבת למשחק מלא. ההכרזה השנייה של הפותח מתארת את היד שלו באופן הבא: ♣3 - יד מינימלית (12–14 נקודות) משיב עם יד חזקה מכריז ♦3. משמעות ההכרזה והמשך ההכרזה זהים לאילו המתוארים בשורה הבאה כשהפותח מכריז ♦3. ההבדל הוא שכאן מי שמראה קוצר, אם יש לו, הוא הפותח. ♦3 - יד יותר ממינימלית (15 נקודות או יותר) ללא קוצר משיב עם קוצר מראה אותו כשההכרזה הנמוכה ביותר האפשרית מראה קוצר ב-♣. ההכרזה הבאה אחריה מראה קוצר ב-♦. ההכרזה הבאה האפשרית מראה קוצר בסדרת המייג'ור שלא הוכרזה. ♥3 - 15 נקודות או יותר עם קוצר ב-♣. ♠3 - 15 נקודות או יותר עם קוצר ב-♦. 3NT - 15 נקודות או יותר עם קוצר בסדרת המייג'ור שלא הוכרזה 4 בסדרת המייג'ור שהוכרזה - יד עם 12–14 נקודות ושישייה בסדרה שהוברזה. 4 בסדרה אחרת - 5 קלפים בסדרה המוכרזת. יד חזקה עד חמישה מפסידים קונבנציות העוסקות במצבים בהם יש התאמה של תשעה קלפים לפחות בסדרת מייג'ור שהוכרזה על ידי אחד השותפים הן קונבנציות הקשורות ל-Jacoby 2NT. קונבנציית ספלינטר היא קונבנציה שיש חפיפה מסוימת בינה לבין קונבנציית Jacoby 2NT. משתמשים בה בידיים עם התאמה של ארבעה קלפים בסדרת מייג'ור של הפותח ועם קוצר (קלף יחיד או חוסר) בסדרה אחרת. שימוש בה אינו מבטיח 12 נקודות או יותר אבל עם ידיים בהן יש 12 נקודות או יותר וקוצר אפשר להשתמש גם ב-Jacoby 2NT וגם בספלינטר. ההחלטה מתי להשתמש בכל אחת מהן היא הסכמה בין שותפים ואינה אחידה אבל כאשר מספר הנקודות נמוך יחסית מעדיפים להשתמש בספלינטר וכאשר מספר הנקודות גבוה יחסית מעדיפים שימוש ב-Jacoby 2NT. הסיבה לכך היא ששימוש ב-Jacoby 2NT משאיר מרחב הכרזה גדול יותר. יש כאלה שמשתמשים בספלינר רק כאשר יש חוסר בסדרה וב-Jacoby 2NT כאשר יש קלף יחיד. Bergen Raises היא קונבנציה משלימה ל-Jacoby 2NT. היא מתארת יד עם מבנה זהה, כלומר: התאמה של תשעה קלפים לפחות בסדרה אותה הכריז הפותח. הכרזות על פי קונבנציה זו מתארות ידיים עם פחות מ-12 נקודות. במקרים קיצוניים, עשויה להיות חפיפה בין הכרזת ♦3 ב-Bergen Raises לבין הכרזת 2NT בקונבנציית Jacoby 2NT. הכרזת ♦3 של Bergen Raises מבטיחה 10–11 נקודות ולפחות רביעייה בסדרת המייג'ור שהוכרזה. כאשר למשיב יש 11 נקודות וחמישייה או יותר בסדרת המייג'ור אפשר לבחור בין שתי הקונבנציות הכרזת 2NT של המשיב בקונבנציית Jordan 2NT מראה 4 קלפים לפחות בסדרת המייג'ור של הפותח אחרי פתיחה והכרזת כפל של יריב הקונבנציה מבטיחה גם לפחות 10–11 נקודות. מי שאינו משתמש בקונבנציה מראה יד של 10 נקודות או יותר באמצעות קריאת Redouble. סטיימן (קונבנציה בברידג') ספלינטר (ברידג') Jacoby Transfer גבי לוי (עורך) קונבנציית Jacoby 2NT,מגזין ברידג' Jacoby 2NT (Two No-Trump), bridgebum Larry Cohen, "Modified Jacoby 2NT", March 1, 2002, Bridge with Larry Cohen Jacoby 2NT (Two No-Trump),ACBL Larry Cohen, "Modified Jacoby 2NT", March 1, 2002, Bridge with Larry Cohen